Parlamentlararo ittifoq logotipi
**Parlamentlararo ittifoqqa a’zo davlatlar parlamentlari ayol rahbarlarining 14-sammiti** — BMT, YXHT Parlament assambleyasi, Parlamentlararo ittifoqga a’zo mamlakatlar parlamentlari palatalarining ayol-spikerlari va boshqa xalqaro tashkilotlar rahbarlari ishtirokida 2022-yil Toshkent shahrida boʻlib oʻtgan sammit. Ushbu sammitda 17 davlatdan 120 dan ortiq parlament vakillari ishtirok etdi.

Sammit tashkilotchilari
-----------------------

Parlamentlararo ittifoq va O‘zbekiston Respublikasi Oliy Majlisi Senati.

Ishtirokchilar
--------------

Parlamentlararo ittifoq bosh kotibi Martin Chungong
Parlamentlararo ittifoq raisi Duarte Pacheco
Parlamentlararo ittifoqqa a’zo mamlakatlar parlamentlari palatalarining ayol rahbarlari (spikerlari), deputat ayollar, xalqaro parlamentlararo tashkilotlar vakillari.

### Nufuzli mehmonlar

* Duarte Pacheco — Parlamentlararo ittifoq raisi;
* Martin Chungong — Parlamentlararo ittifoq bosh kotibi;
* Turkmaniston Gulshat Mammedova — Turkmaniston Milliy Kengashi Majlisi Raisi;
* Rossiya Galina Karelova — Rossiya Federatsiyasi Federal Majlisi Federatsiya Kengashi Raisining o‘rinbosari;
* Ozarbayjon Sahiba Gafarova — Ozarbayjon Respublikasi Milliy Majlis Raisi;
* Belarus Tatyana Runets — Belarus respublikasi Kengashi iqtisod, byudjet va moliya boʻyicha Doimiy komissiya raisi;
* Belarus Ekaterina Serafinovich — Belarus Respublikasi xalqaro ishlar va milliy havfsizlik boʻyicha Doimiy komissiyasi aʼzosi raisi;
* Indoneziya Puana Maharani — Indoneziya Respublikasi Xalq maslahat kongressi xalq vakillari kengashi raisi.

Sammitdagi asosiy masalalar
---------------------------

* xotin-qizlarning huquq va erkinliklarini Internetda targ‘ib qilish va himoya qilishda parlamentlarning harakatlari;
* xotin-qizlarning ehtiyojmandligini, shu jumladan reproduktiv salomatlik sohasidagi ehtiyojmandligini kamaytirish uchun zarur chora-tadbirlar;
* adolat, integratsiya va atrof muhit muhofazasiga asoslangan barqaror rivojlanish nuqtai nazaridan iqtisodiyotni tiklash;
* COVID-19 pandemiyasi munosabati bilan raqamli iqtisodiyot va mehnat sohasida texnologik innovatsiyalarni targ‘ib qilish;
* COVID-19 pandemiyasidan keyin iqtisodiyotni tiklash bo‘yicha ilg‘or tajriba.

Ochilish marosimi
-----------------

Sammit 2022-yil 8-sentabr kuni toshkent shahrida oʻz ishini boshladi. Sammitni Parlamentlararo ittifoq raisi Duarte Pacheco hamda Tanzila Norboyeva ochib berishdi.

> Bugungi anjuman birinchi marta O‘zbekistonda o‘tkazilmoqda. Butunjahon parlament ayol rahbarlariga shu munosabat bilan 14-sammitda ishtirok etayotganliklari uchun samimiy minnatdorlik bildirmoqchiman. Nufuzli xalqaro tashkilotlar ma’lumotlariga ko‘ra, pandemiya davrida aynan xotin-qizlar ko‘proq aziyat chekkan. Jumladan, mehnat bozorida mehnat qilayotgan ayollarning 5 foizi ishsiz qoldi, oilalarda yuzaga kelgan murakkab vaziyat ortidan xotin-qizlarga nisbatan zo‘ravonlik harakatlari ko‘paydi, ularning iqtisodiy va ijtimoiy holati yomonlashishi ortidan jinoyatchilik va huquqbuzarliklar soni ortdi. Shunday og‘ir sharoitda xalqaro hamjamiyatning birgalikdagi sa’y-harakatlari, bir-biriga xayrixohliklari natijasida vaziyat ancha yaxshilandi.
> 
> — Tanzila Norboyeva, in 

Shundan soʻng, O‘zbekiston prezidenti matbuot kotibi Sherzod Asadov Shavkat Mirziyoyevning sammit ishtirokchilariga yo‘llagan murojaatini o‘qib berdi.

Natija
------

Sammit yakunida Toshkent deklaratsiyasi qabul qilindi.

Manbalar
--------

1. ↑
2. ↑
3. ↑
4. ↑
5. ↑
6. ↑
7. ↑